**ΕΝΟΤΗΤΑ 4 Η τελευταία φάση της γαλλικής επανάστασης (1794-1799) και η εποχή του Ναπολέοντα (1799-1815)Η γ’ και τελευταία φάση της Γαλλικής Επανάστασης (1794-1799)Θερμιδοριανοί:** Μετά την εκτέλεση του Ροβεσπιέρου αυτοί κρατούν τα ηνία. Ψηφίζουν νέο Σύνταγμα (1795):

◉ Η Εκτελεστική εξουσία ανατίθεται σ’ ένα πενταμελές συμβούλιο, το Διευθυντήριο.

**Η εποχή του Ναπολέοντα (1799-1815)**

**◉** 9 Νοεμβρίου 1799: Ο Ναπολέων Βοναπάρτης καταλαμβάνει την εξουσία με τη σύμφωνη γνώμη του Διευθυντηρίου.

**◉ 1799-1804: Ο Ναπολέων ανακηρύσσεται Πρώτος Ύπατος.**

**◉** 1804-1815: Ο Ναπολέων ανακηρύσσεται Αυτοκράτορας.

**Ναπολεόντειες Μεταρρυθμίσεις**

**◉** Μεταρρυθμίσεις στην οικονομία, τη διοίκηση και την εκπαίδευση (η κρατική μηχανή ελέγχεται αλλά και δουλεύει καλύτερα).

**◉** 1804: Ναπολεόντειος Κώδικας: οι αρχές της Γαλλικής Επανάστασης γίνονται νόμοι της Γαλλίας.

**Ναπολεόντεια Πολιτική**

**◉** Κατορθώνει να θέσει υπό τον έλεγχο της Γαλλίας μεγάλο μέρος της Ευρώπης

**◉** Εφαρμόζει από το 1806 ηπειρωτικό αποκλεισμό της Αγγλίας.

**◉** Δημιουργεί βασίλεια-δορυφόρους της Γαλλίας, τα οποία φορολογούνται βαριά.

**◉** Τα κράτη αυτά δυσανασχετούν.

**◉** Μαζί τους δυσανασχετεί και μερίδα Γάλλων (κλήρος και ευγενείς θέλουν τα παλιά τους προνόμια˙ ο απλός λαός δυσκολεύεται οικονομικά).

**◉** 1812: Ο Ναπολέων επιτίθεται στη Ρωσία: ο γαλλικός στρατός προελαύνει μέχρι τη Μόσχα, αλλά κατά την υποχώρηση ηττάται από μία συμμαχία ευρωπαϊκών κρατών (μάχη της Λειψίας, 1813).

◉ 1815: Μάχη του Βατερλό: ο Ναπολέων ηττάται οριστικά.

**\_ Γαλλική Επανάσταση και Ναπολεόντεια Εποχή: Μία Αποτίμηση**

◉ Η αστική τάξη της Γαλλίας κατέλαβε την εξουσία, δείχνοντας το δρόμο και στην υπόλοιπη Ευρώπη.

**◉** Τα συμφέροντα της αστικής τάξης προωθήθηκαν αποφασιστικά

**◉** Η φιλελεύθερη οικονομία κέρδισε έδαφος.

◉ Οι αρχές του Διαφωτισμού πήραν σάρκα και οστά.

**◉** Η απολυταρχία γκρεμίστηκε στη Γαλλία και κλονίστηκε στην υπόλοιπη Ευρώπη.

**◉** Τα όρια κράτους και έθνους για πρώτη φορά συνέπεσαν.

**◉** Πολίτες και κράτος ενώθηκαν με αλληλένδετους και άρρηκτους δεσμούς (αρχή διαφωτισμού)˙ σύγχρονη έννοια του κράτους.

**◉** Κράτος και Εκκλησία διαχωρίστηκαν για πρώτη φορά στη σύγχρονη Ευρώπη.

**◉** Καταργήθηκαν οι διακρίσεις σε κοινωνικές τάξεις (κάστες) καθώς και τα προνόμια των ευγενών και του κλήρου.

**◉** Επικράτησε η αντίληψη ότι όλοι οι άνθρωποι γεννώνται με ίσα δικαιώματα.

**◉** Ο λαός αναδείχθηκε σε κινητήρια δύναμη της ιστορίας και σε αποκλειστική πηγή εξουσίας.

**◉** Τα φυσικά δικαιώματα του Διαφωτισμού έγιναν πολιτικά δικαιώματα, και ο υπήκοος έγινε πολίτης.

◉ Αναπτύχθηκαν ιδέες και κινήματα που σφράγισαν την ιστορία της σύγχρονης Ευρώπης (φιλελευθερισμός, εθνικισμός, κοινωνικός ριζοσπαστισμός, σοσιαλισμός).

**Το συνέδριο της Βιέννης (Σεπτέμβριος 1814-Ιούνιος 1815): Στόχοι**

**◉** Επαναχάραξη των συνόρων.

**◉** Ανασυγκρότηση της απολυταρχίας.

**◉** Καταστολή των επαναστατικών ιδεών.

**◉** 1815: Ιδρύεται η Ιερή Συμμαχία (Ρωσία, Αυστρία, Πρωσία).

**Αποτελέσματα**

**◉** Στη Γαλλία εγκαθιδρύθηκε ξανά η απολυταρχία και τα σύνορα επέστρεψαν εκεί που ήταν στα 1789.

**◉** Οι περισσότεροι εκθρονισμένοι ηγεμόνες επανήλθαν στους θρόνους τους (Παλινόρθωση, 1815-1830).Στους μήνες δόθηκαν νέα ονόματα, ώστε να μη θυμίζουν τίποτα από το παρελθόν καθεστώς. Οι μήνες του ημερολογίου της γαλλικής επανάστασης κατά σειρά ήταν οι: Vendémiaire ("Τρυγητής"), Brumaire ("Ομιχλώδης"), Frimaire ("Παχνώδης"), Nivôse ("Χιονώδης"), Pluviôse ("Βροχώδης"), Ventôse ("Ανεμώδης"), Germinal ("Βλασταίος"), Floréal ("Ανθώδης"), Prairial ("Λειβάδιος"), Messidor ("Θεριστής"), Thermidor ("Θερμός") και Fructidor ("Οπωρώδης"). Ο κάθε μήνας, που ξεκινούσε γύρω στις 20 του κάθε μήνα με βάση τα σημερινά δεδομένα, δεν χωριζόταν σε τέσσερις εβδομάδες αλλά σε τρία δεκαήμερα που ονομάζονταν "δεκάδες”

**Λέξεις κλειδιά:** *Συνέδριο της Βιέννης, Ιερή Συμμαχία, Παλινόρθωση, ατομικές ελευθερίες, πολιτικά δικαιώματα, αρχή των εθνοτήτων, καρμπονάροι*